**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**ĀRKĀRTAS DOMES SĒDES**

**PROTOKOLS**

Nr.3

2025. gada 3. martā

Sēde sasaukta plkst. 17:00, tiešsaistē

Sēdi atklāj plkst. 17:00

Domes sēde ir atklāta.

Ierosinātā jautājuma steidzamības pamatojums – 04.03.2025. beidzas Limbažu novada teritorijas plānojuma 1.redakcijas publiskās apspriešanas termiņš. Ņemot vērā, ka publiskās apspriešanas periodā ĢeoLatvija.lv sistēmas darbībā bijuši traucējumi, lai nodrošinātu iedzīvotāju pilnvērtīgu līdzdalību Limbažu novada teritorijas plānojuma 1.redakciju publiskajā apspriešanā, tās termiņš būtu pagarināms par divām nedēļām. Lai būtu nepārtrauktība, lēmums jāpieņem šodien.

**Darba kārtība:**

1. Par grozījumiem Limbažu novada domes 2024. gada 19. decembra lēmumā “Par Limbažu novada teritorijas plānojuma 1.redakcijas nodošanu publiskai apspriešanai un institūciju atzinumu saņemšanai”.

Sēde notiek videokonferences režīmā tiešsaistē Webex platformā.

Sēdi translē tiešraidē Limbažu novada pašvaldības YouTube kontā:

<https://youtube.com/live/eBeYftnS-90?feature=share>

Sēdē tiek veikts audiovizuāls ieraksts.

**Sēdi vada:** Limbažu novada pašvaldības Domes priekšsēdētājs Dagnis Straubergs.

**Sēdi protokolē:** Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas lietvede Dace Tauriņa.

**Sēdē piedalās deputāti:** Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane.

**Sēdē nepiedalās deputāti:** Andis Zaļaiskalns (ir informējis, ka nepiedalīsies), Edmunds Zeidmanis (iemesls nav zināms).

**Sēdē piedalās:** Aiga Briede, Aiva Miškovska, Anda Timermane, Anna Siliņa-Garklāva, Antra Kamala, Evija Keisele, Gunita Meļķe-Kažoka, Ieva Mahte, Ilona Zeltiņa, Ineta Cīrule, Iveta Umule, Izita Kļaviņa, Kristiāna Pamše, Liene Berga, Lāsma Liepiņa, Līga Viļčinska, Mārtiņš Grāvelsiņš, Raimonds Straume, Sandra Paegle, Sandra Smiltniece, Santa Čingule, Sarma Kacara, Ārija Mikša.

**Lēmums Nr.152**

**1.**

**Par grozījumiem Limbažu novada domes 2024. gada 19. decembra lēmumā “Par Limbažu novada teritorijas plānojuma 1.redakcijas nodošanu publiskai apspriešanai un institūciju atzinumu saņemšanai”**

Ziņo Dagnis Straubergs, debatēs piedalās Māris Beļaunieks, Arvīds Ozols, Andris Garklāvs

Pamatojoties uz Limbažu novada domes 2023. gada 26. janvāra lēmumu Nr.54 “Par Limbažu novada teritorijas plānojuma izstrādes uzsākšanu” (protokols Nr.2, 54.) tika uzsākta Limbažu novada teritorijas plānojuma izstrāde (turpmāk – Teritorijas plānojums).

Ar Limbažu novada domes 2024. gada 19. decembra lēmumu Nr. 911 “Par Limbažu novada teritorijas plānojuma 1.redakcijas nodošanu publiskai apspriešanai un institūciju atzinumu saņemšanai” (protokols Nr.22, 5.) nolemts nodot Limbažu novada teritorijas plānojuma 1.redakciju publiskajai apspriešanai un institūciju atzinumu saņemšanai. Publiskās apspriešanas termiņš noteikts 6 nedēļas.

Ņemot vērā, ka publiskās apspriešanas periodā GeoLatvija.lv sistēmas darbībā bijuši traucējumi, lai nodrošinātu iedzīvotāju pilnvērtīgu līdzdalību Limbažu novada teritorijas plānojuma 1.redakciju publiskajā apspriešanā, tās termiņš būtu pagarināms par divām nedēļām.

Pamatojoties uz Teritorijas attīstības plānošanas likuma 12. panta pirmo daļu un 23. panta pirmo un otro daļu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 5.12, punktu, 82. punktu, **atklāti balsojot: PAR** – 13 deputāti (Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, Limbažu novada dome **NOLEMJ:**

1. Veikt grozījumus Limbažu novada domes 2024. gada 19. decembra lēmumā Nr. 911 “Par Limbažu novada teritorijas plānojuma 1.redakcijas nodošanu publiskai apspriešanai un institūciju atzinumu saņemšanai” (protokols Nr.22, 5.), 2. punkta pirmo teikumu izsakot šādā redakcijā:

“Noteikt publiskās apspriešanas termiņu 8 nedēļas.”

1. Uzdot Sabiedrisko attiecību nodaļai nodrošināt informācijas par Limbažu novada teritorijas plānojuma 1. redakcijas publiskās apspriešanas termiņa pagarināšanu publicēšanu.

Deputāts A. Garklāvs nosūtīt rīkojumu par darba grupas sastāvu.

Deputāts Valdis Možvillo balso vārdiski “PAR”.

Deputāts Andris Garklāvs balso vārdiski “PAR”.

Sēdi slēdz plkst. 17:09

Sēdes vadītājs D. Straubergs

Sēdes protokoliste D. Tauriņa

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU